Universitetet i Athen

Universitetet i Athen (gresk: Εθνικόν και Καποδιστριακόν Πανεπιστήμιον Αθηνών, Det nasjonale og Kapodistrias universitet i Athen) har vært i uavbrutt virksomheten siden det ble etablert i 1837. Det er den eldste institusjon for høyere undervisning i den moderne staten Hellas.
I dag er universitetet den neste største institusjonen for høyere utdannelse i Hellas; kun Aristotelesuniversitet i Thessaloniki er større, med over 50 000 studenter. Universitetets hovedområde ligger i Ilissia, der fakultetene for vitenskap, teologi og filosofi holder til. I Goudi finner man fakultetet for helsevitenskap og medisin. I Dafni tilbys det undervisning i fag som idrett og idrettsvitenskap. Fakultetene for mediefag, økonomi, jus og allmenn administrasjon ligger i bygningene i sentrale Athen. Det historiske administrasjonsbygget ligger også der, i gaten Panepistimiou som er oppkalt etter universitet.


== Historie ==
Universitetet i Athen ble grunnlagt den 3. mai 1837 og ble da midlertidig lokalisert i bygninger tegnet av arkitektene Stamatios Kleanthis og Eduard Schaubert. Disse lokalene lå ved foten av den nordlige skråningen av Akropolis. Det var det første universitet ikke bare i den nylig etablerte greske staten, men på hele Balkan og den østlige delen av Middelhavet.Før universitetet ble omdøpt for å ære Ioannis Kapodistrias, den første statssjefen i det uavhengige, moderne Hellas, var lærestedet kjent som Det ottonianske universitet etter kong Otto og besto av fire fakulteter: teologi, jus, medisin og filosofi (som også omfattet anvendt forskning og matematikk). Det hadde 33 professorer, 52 studenter og 75 ikkematrikulerte «revisorer». I november 1841 begynte undervisningen i en ny bygning designet av den danske arkitekten Christian Hansen. Bygningen Propylaea (37°58′51″N 23°44′02″Ø) var designet av Hansens yngre bror Theophilus Hansen i 1859, men byggeprosjektet ble ikke fullført før i 1885.I 1843 byttet universitetet navn til Det nasjonale universitetet, og dagens formelle navn, Det nasjonale og Kapodistrias universitet i Athen, ble vedtatt i 1911 etter at forretningsmannen Ioannis Dombolis, som var en venn av politikeren Ioannis Kapodistrias, skjenket en stor pengesum til etableringen av et universitet til Kapodistrias' ære.
Rundt 1904 ble universitetets struktur vesentlig endret. Da ble det filosofiske fakultetet delt i to adskilte fakulteter: et for filosofi og et for vitenskap, sistnevnte besto av avdelingene for fysikk og matematikk og skolen for farmasi. I 1919 ble det også opprettet en avdeling for kjemifaget, og i 1922 ble skolen for farmasi omgjort til en avdeling. Ytterligere en endring kom da skolen for tannlegevitenskap ble innordnet under det medisinske fakultetet.
Mellom 1895 og 1911 var det et gjennomsnitt på et tusen nye studenter som ble immatrikulert hvert år, et antall som økte til to tusen ved slutten av den første verdenskrig. Det resulterte i beslutningen om å innføre adgangseksaminasjoner for alle fakultetene, noe som begynte ved det akademiske året 1927-28. Siden 1954 Utdannings- og religionsministeriet fastsatt hvor mange som kan tas opp som studenter ved hvert fakultet hvert år; vedtaket fattes årlig og bygger på anbefalinger fra fakultetene selv.
På 1960-tallet begynte byggingen av universitetets campus i forstaden Ilissia. På 2000-tallet holder skolene for filosofi, teologi og vitenskap til i dette bygningskomplekset.


== Fakulteter og avdelinger ==

Universitetet i Athen er per 2020 inndelt i fakulteter (engelsk: «schools») og fakulteter (engelsk: «departments»). På gresk har man brukt begrepene «σχολές», «τμήματα», og «τομείς». I den følgende listen er brukes fagbetegnelser som er nærmest de fagbetegnelser man finner på norske universiteter.

Fakultet for agrikultur, ernæring og bærekraftAvdeling for agrikultur, «agrofood» og forvaltning av naturressurser
Teologisk fakultetAvdeling for religionssosiologi
Avdeling for teologi
Fakultetet for filosofiAvdeling for tysk språk og litteratur
Avdeling for teatervitenskap
Avdeling for spansk språk og litteratur
Avdeling for russisk språk og litteratur og slaviske studier
Avdeling for psykologi
Avdeling for filosofi, pedagogikk og psykologi
Avdeling for filologi
Avdeling for musikkvitenskap
Avdeling for italiensk språk og litteratur
Avdeling for historie og arkeologi
Avdeling for fransk språk og litteratur
Avdeling for engelsk språk og litteratur
Avdeling for filosofi
Avdeling for pedagogikk
Program for studier av det antikke Hellas' arkeologi, historie og litteratur
Fakultetet for samfunnsøkonomi og statsvitenskapAvdeling for samfunnsøkonomi
Avdeling for Tyrkia-vitenskap og moderne asiatiske studier
Avdeling for kommunikasjon og mediefag
Avdeling for statsvitenskap og offentlig administrasjon
Avdeling for sosiologi
Avdeling for bediftsøkonomi
Avdeling for havneforvaltning
Avdeling for digital kunst og film
Fakultetet for rettsvitenskapFakultetet for rettsvitenskap

Fakultetet for matematikk og naturvitenskapAvdeling for fysikk
Avdeling for biologi
Avdeling for geologi og geomiljø
Avdeling for kjemi
Avdeling for matematikk
Avdeling for informatikk og telekommunikasjon
UndervisningsfakultetetAvdeling for småbarnspedagogikk
Avdeling for grunnskoleundervisning
Helsevitenskapelig fakultetAvdeling for medisin
Avdeling for odontologi (tannlegevitenskap)
Avdeling for farmasi
Avdeling for sykepleie
Uavhengige fakulteterFakultetet for kroppsøving og idrettsvitenskap
Fakultetet for grunnskolepedagogikk
Fakultetet for barneskolepedagogikk
Fakultetet for kommunikasjon og studier av massemedia
Fakultetet for filosofi og vitenskapshistorie


== Campus ==
Hovedcampus er at Ilissia (Zografou). Der er fakultetene for vitenskap, teologi og filosofi. Det medisinske fakultet er lokalisert i området Goudi i Athen og fakultetene for pedagogikk og idrett er lokalisert i Dafni, en av de minste forstedene i Athen. Fakultetene for media, utdannelse, økonomi, rettsvitenskap og offentlig administrasjon huses i ulike bygninger nær Athens sentrum, sammen med flere administrative fasiliteter. Universitetets administrasjon var opprinnelig huset i en historisk nyklassisistisk bygning nær Athens sentrum i gaten Panepistimiou, men ble flyttet til hovedcampus senere.


== Forskning ==
Forskningen ved universitetet omfatter de fleste aktuelle forskningsfelt, og dens forskning er utført ved hospitaler og forskningsinstitutter i hovedstadsområdet, inkludert Nasjonalsenteret for vitenskapelig forskning, «Demokritos», som er det største og mest anerkjente forskningssenteret i Hellas; Stiftelsen for nasjonal forskning (EIE); Nasjonalobservatoriet i Athen (NOA); Greske Institut Pasteur; Alexander Flemings biomedisinske forskningssenter; Athens High Performance Computing Laboratory; Nasjonalsenteret for maritim forskning (NCMR); og Stiftelsen for biomedisinsk forskning ved Athens akademi (BRFAA). Forskningen som blir gjort ved instituttene i hovedstadsområdet i Athen utgjør mer enn femti prosent av de ISI-indekserte forskningsrapportene som kom fra Hellas i 2004. Departementet for informatikk og telekommunikasjoner har blitt rangert uavbrutt blant de hundre viktigste forskningsinstituttene innenfor feltet informatikk, i henhold til Akademisk rangering av verdens universiteter (ARWU).


== Kjente personer ==


=== Politikere ===
Eleftherios Venizelos
Konstantin II av Hellas
Georgios Papandreou (senior)
Konstantinos Karamanlis
Panayotis Kanellopoulos
Karolos Papoulias


=== Forskere ===
Gerasimos Danilatos, fysiker, oppfinner av ESEM
Fotis Kafatos, biolog
Michael N. Katehakis, forskning av anvendt matematikk
Evangelos Moudrianakis, biolog
Dimitri Nanopoulos, fysiker
Georgios Papanikolaou, doktor, oppfinner av celleprøver
Panayotis Varotsos, fysiker
Sophia Frangou, psykiater


=== Poeter/forfattere ===
Giorgos Seferis, nobelprisen i litteratur (1963), poet.
Odysseas Elytis, nobelprisen i litteratur (1979), poet.


=== Filologer og filosofer ===
Cornelius Castoriadis
Nikos Kazantzakis
Emmanuel Kriaras
Helene Ahrweiler
Christos Kalpakidis


== Referanser ==


== Eksterne lenker ==
(en) Offisielt nettsted 
(en) National and Kapodistrian University of Athens – kategori av bilder, video eller lyd på Commons 
Universitetet i Athen - kart
Universitetet i Athens museum
Universitetet i Athens historiske arkiv
Integrert nettsted for Universitetet i Athens historie
170 år i tjeneste for det greske akademiske og kulturelle liv ved Universitetet i Athen